《闻有海船入鄞作诗附寄正仲》
宋代·舒岳祥

华馆多髯客，深山短发翁。
钟声更点外，萤焰烧痕中。
春日同倾酒，寒溪数过鸿。
天门通海路，诗寄鄮城东。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。